
DR.30.11.2006 57 

  

 Akan tetapi mengapa ada elemen politik dalam aspek menubuhkan kelab belia 
ini di setiap kawasan DUN ini yang bertujuan untuk memupuk, menyatukan belia, 
memupuk kekitaan untuk manfaat mereka belia-belia yang ada di kawasan luar  bandar 
ini. 

Tuan Pengerusi [Datuk Lim Si Cheng]: Baiklah Yang Berhormat, boleh 
gulung. 

Cik Fo Pong Kuan [Batu Gajah]: Jadi saya harap Yang Berhormat Menteri, 
kita generasi muda, jangan terperangkap dengan pemikiran yang mundur bagi 
pemimpin-pemimpin yang lalu ini, yang setiap perkara yang dilaksanakan ada motif 
tertentu dan tujuan politik untuk kuasa Barisan Nasional sahaja.    

Tuan Pengerusi [Datuk Lim Si Cheng]: Baiklah Yang Berhormat. 

   Cik Fo Pong Kuan [Batu Gajah]: Jadi saya haraplah Yang Berhormat boleh 
beri satu jawapan dan juga ini masih dalam draf, biar kita bersama-sama untuk 
menyatukan belia bersama-sama membangunkan negara tanpa memecah-belahkan 
belia atas kerana perbezaan politik. 

 Perkara yang kedua Tuan Pengerusi, ialah baru-baru ini ada tiga kes 
kematian. Kematian tiga orang pelajar, Syakirin, Zafira dan juga Mufizah mati lemas 
ketika mengikuti kursus asas sukarelawan Rakan Muda. Saya ingin tahu apakah 

kedudukan siasatan ke atas kes ini sebab menurut laporan ia adalah satu kursus anjuran Jabatan 

Belia dan Sukan Pulau Pinang ini dan bagaimanakah boleh memastikan perkara ini tidak 

berulang, dan saya pohon satu laporan siasatan yang teliti daripada pihak kementerian jika ada.  

Sekian terima kasih. 

 Tuan Pengerusi [Datuk Lim Si Cheng]: Baik. 

Cik Fong Po Kuan [Batu Gajah]:  ...Jika ada.  Sekian, terima kasih. 

Tuan Pengerusi [Datuk Lim Si Cheng]: Yang Berhormat bagi Cameron 
Highlands. 

3.41 ptg. 

Tuan Devamany a/l S. Krishnasamy [Cameron Highlands]: Terima kasih 
Tuan Pengerusi. Saya akan berbahas mengenai Butiran 00100 dan 00200 mengenai 
Pembangunan Sumber Manusia. Saya sangat mengalu-alukan Institusi-institusi 
Kemahiran Belia yang kini merupakan inti kepada pembangunan dan perkasaan belia 
di negara.  Dan saya ucapkan terima kasih kepada masyarakat India kerana belia-belia 
India telah mendapat tempat yang istimewa dalam institusi-institusi ini selaras dengan 
Rancangan Malaysia Kesembilan yang diilhamkan oleh Perdana Menteri kita. 

Saya mohon supaya latihan seumpama ini dapat dipanjangkan kepada belia-
belia di kawasan luar bandar. Kalau boleh institusi-institusi ini dibentuk di tempat-
tempat sedemikian. Seterusnya saya ingin membahaskan Butiran 01800 - mengenai 
Penyediaan Sukan Antarabangsa.   

Saya tengok butiran dan wang yang diperuntukkan ini kurang sedikit. Cuma 
dalam tahun 2007, saya mohon supaya di Cameron Highlands dibina satu pusat latihan 
sukan bertaraf antarabangsa untuk high altitude training, dengan izin. Keperluan ini 
sangat mendesak di Cameron Highlands kerana cuacanya dingin walaupun 
perjuangannya membara. 

Saya rasa keindahan alam dan juga cuaca itu yang bercorak temperate 
climate boleh dipergunakan untuk memajukan atlet-atlet kita kerana kandungan 74% 
oksigen di atas sana sangat sesuai untuk endurance para atlet yang ingin bertanding di 
peringkat luar negara.  Keperluan ini sangat penting kerana tanah kami sudah sediakan 
di peringkat pejabat daerah, cuma tunggu wang daripada Menteri Belia dan Sukan 
sahaja.   

Saya mohon supaya perdagangan sukan ini dapat diwujudkan kerana tidak 
ada pusat seperti ini di Asia Tenggara, walaupun di negara China sudah ada dan 
keadaan latihan seperti ini sudah berjaya di China, Jepun, Korea dan juga Kenya. 

[Timbalan Yang di-Pertua (Datuk Dr. Yusof bin Yacob) mempengerusikan 
Jawatankuasa] 



Akan tetapi mengapa ada elemen politik dalam aspek menubuhkan kelab belia ini di setiap kawasan DUN ini yang bertujuan untuk memupuk, menyatukan belia, memupuk kekitaan untuk manfaat mereka belia-belia yang ada di kawasan luar bandar ini. Tuan Pengerusi [Datuk Lim Si Cheng]: Baiklah Yang Berhormat, boleh gulung. Cik Fo Pong Kuan [Batu Gajah]: Jadi saya harap Yang Berhormat Menteri, kita generasi muda, jangan terperangkap dengan pemikiran yang mundur bagi pemimpin-pemimpin yang lalu ini, yang setiap perkara yang dilaksanakan ada motif tertentu dan tujuan politik untuk kuasa Barisan Nasional sahaja. Tuan Pengerusi [Datuk Lim Si Cheng]: Baiklah Yang Berhormat. Cik Fo Pong Kuan [Batu Gajah]: Jadi saya haraplah Yang Berhormat boleh beri satu jawapan dan juga ini masih dalam draf, biar kita bersama-sama untuk menyatukan belia bersama-sama membangunkan negara tanpa memecah-belahkan belia atas kerana perbezaan politik. Perkara yang kedua Tuan Pengerusi, ialah baru-baru ini ada tiga kes kematian. Kematian tiga orang pelajar, Syakirin, Zafira dan juga Mufizah mati lemas ketika mengikuti kursus asas sukarelawan Rakan Muda. Saya ingin tahu apakah. kedudukan siasatan ke atas kes ini sebab menurut laporan ia adalah satu kursus anjuran Jabatan. Belia dan Sukan Pulau Pinang ini dan bagaimanakah boleh memastikan perkara ini tidak. berulang, dan saya pohon satu laporan siasatan yang teliti daripada pihak kementerian jika ada. Sekian terima kasih. Tuan Pengerusi [Datuk Lim Si Cheng]: Baik. Cik Fong Po Kuan [Batu Gajah]: ...Jika ada. Sekian, terima kasih. Tuan Pengerusi [Datuk Lim Si Cheng]: Yang Berhormat bagi Cameron Highlands. 3.41 ptg. Tuan Devamany a/l S. Krishnasamy [Cameron Highlands]: Terima kasih Tuan Pengerusi. Saya akan berbahas mengenai Butiran 00100 dan 00200 mengenai Pembangunan Sumber Manusia. Saya sangat mengalu-alukan Institusi-institusi Kemahiran Belia yang kini merupakan inti kepada pembangunan dan perkasaan belia di negara. Dan saya ucapkan terima kasih kepada masyarakat India kerana belia-belia India telah mendapat tempat yang istimewa dalam institusi-institusi ini selaras dengan Rancangan Malaysia Kesembilan yang diilhamkan oleh Perdana Menteri kita. Saya mohon supaya latihan seumpama ini dapat dipanjangkan kepada belia- belia di kawasan luar bandar. Kalau boleh institusi-institusi ini dibentuk di tempat- tempat sedemikian. Seterusnya saya ingin membahaskan Butiran 01800- mengenai Penyediaan Sukan Antarabangsa. Saya tengok butiran dan wang yang diperuntukkan ini kurang sedikit. Cuma dalam tahun 2007, saya mohon supaya di Cameron Highlands dibina satu pusat latihan sukan bertaraf antarabangsa untuk high altitude training, dengan izin. Keperluan ini sangat mendesak di Cameron Highlands kerana cuacanya dingin walaupun perjuangannya membara. Saya rasa keindahan alam dan juga cuaca itu yang bercorak temperate climate boleh dipergunakan untuk memajukan atlet-atlet kita kerana kandungan 74% oksigen di atas sana sangat sesuai untuk endurance para atlet yang ingin bertanding di peringkat luar negara. Keperluan ini sangat penting kerana tanah kami sudah sediakan di peringkat pejabat daerah, cuma tunggu wang daripada Menteri Belia dan Sukan sahaja. Saya mohon supaya perdagangan sukan ini dapat diwujudkan kerana tidak ada pusat seperti ini di Asia Tenggara, walaupun di negara China sudah ada dan keadaan latihan seperti ini sudah berjaya di China, Jepun, Korea dan juga Kenya. [Timbalan Yang di-Pertua (Datuk Dr. Yusof bin Yacob) mempengerusikan Jawatankuasa].